|  |  |  |
| --- | --- | --- |
|  |  | PATVIRTINTADirektoriaus 2020-09-14 įsakymu Nr. V1-67  |

**TRAKŲ R. PALUKNIO „MEDEINOS“ GIMNAZIJOS OLWEUS PATYČIŲ**

**PREVENCIJOS PROGRAMOS KOKYBĖS UŽTIKRINIMO SISTEMOS PLANAS**

**2020-2021 MOKSLO METAMS**

**I. MOKYKLOS APRAŠYMAS**

Gimnazijoje 2020 m. rugsėjo 1 d. yra 158 ugdytiniai (PU grupėje – 15 vaikų, 1-4 klasėse - 55, 5-8 klasėse – 46, I-IV G klasėse – 42 mokiniai), iš jų 21 SUP mokinys, 5 naujokai.

Gimnazijos vaiko gerovės komisija (VGK) rūpinasi įvairių poreikių mokiniais. Pagalbą jiems teikia socialinė pedagogė, 2 mokytojo padėjėjos, ugdymo karjerai koordinatorė, kartą per savaitę atvykstanti Trakų r. savivaldybės PPT psichologė, 3 dienas per savaitę dirbanti visuomenės sveikatos priežiūros specialistė.

Įstaigoje yra biblioteka, sporto salė. Gimnazijos stadionas aptvertas. Valgykla ir aktų salė – Paluknio L. Komolovskio gimnazijos (lenkų mokomąja kalba), esančios tame pačiame pastate, pusėje. Gimnazija įsikūrusi kaimo centre, netoli yra visi svarbiausi objektai: biblioteka, 3 parduotuvės, ambulatorija, seniūnija, vaikų lopšelis–darželis, 2 autobusų stotelės. Gimnazija turi mokyklinį autobusiuką, kuriuo pavėžėja mokinius. Visur veikia internetinis ryšys, atnaujinamos IT ir kitos mokymosi  priemonės, visos mokytojų darbo vietos kompiuterizuotos.

Gimnazija naudojasi elektroniniu „Mano dienynu“, nuotolinio darbo ir mokymosi platforma „Microsoft Teams“, turi interneto svetainę (<https://www.medeina.trakai.lm.lt/>), „Facebook“ profilį (<https://www.facebook.com/MedeinaTraku/?fref=ts>), todėl aktualią informaciją greitai pateikia bendruomenei.

Nuo 2020-03-30 karantino sąlygomis naudodamasi „Microsoft Teams“ platforma gimnazija tęsė Olweus patyčių prevencijos programos (OPPP) vykdymą laikydamasi OPKUS standartų. 2 kartus per mėnesį mokiniams vyko nuotolinės kl. valandėlės patyčių prevencijos temomis, 2020-06-03 surengtas nuotolinis koordinacinio komiteto susirinkimas, kuriame aptartas OPKUS plano įgyvendinimas ir pasiskirstyta darbais prieš MSG ir darbuotojų susirinkimus. Nuo 2020-05-25 laipsniškai perėjus prie ugdymo organizavimo gimnazijos erdvėse, po vieną kartą vyko realūs abiejų MSG susirinkimai (I MSG - 2020-06-09, II MSG - 2020-06-10), viso personalo baigiamasis mokslo metų susirinkimas – 2020-06-25 (jo metu aptarti nuveikti darbai, įvertinti veiklos rezultatai, numatytos ateities veiklų gairės).

**II. MOKYKLOS ĮSIPAREIGOJIMAI (SUSIJĘ SU OLWEUS PROGRAMA)**

**1. Trakų r. Paluknio „Medeinos“ gimnazija, siekdama sumažinti patyčių mastą, dirba vadovaudamasi:**

- Lietuvos  Respublikos Švietimo įstatymu, Vaiko teisių apsaugos pagrindų įstatymu;

- ŠMM ministro rekomendacijomis dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje;

- Olweus programos standartu;

- Trakų r. Paluknio „Medeinos“ gimnazijos nuostatais, 2020-2023 metų strateginiu ir 2020 metų veiklos planais, vidaus darbo tvarkos taisyklėmis, VGK metiniu darbo planu.

**2. Olweus programos standartas**

2011 m. pradėjusi diegti OPPP, nuo 2013 m. pavasario gimnazija įgyvendina Olweus programos kokybės užtikrinimo sistemą (OPKUS). Siekiant nustatyti, ar veiklos atitinka Olweus patyčių prevencijos programos ir OPKUS standartus, 3 kartus (2014, 2016 ir 2018 m.) atliktas auditas, kurio išvados buvo palankios dėl „Olweus mokyklos“ vardo užsitikrinimo - nuo 2014 m. gimnazija – triskart sertifikuota „Olweus mokykla“.

Gimnazijos darbuotojų skaičius ir naujai pradėjusių dirbti mokymai pagal OPPP metodiką:

|  |  |  |
| --- | --- | --- |
| Mokslo metai | Darbuotojų skaičius | Naujų darbuotojų mokymai (data, apmokytų darbuotojų skč.) |
| Iš viso | Pedagoginių | Techn. personalo |
| 2017-2018 | 37 | 28 | 9 | 2017-09-22 apmokyti 2 darbuotojai,2018-04-30 - 5 darbuotojai |
| 2018-2019 | 37 | 26 | 11 | 2019-02-19 apmokyti 2 darbuotojai |
| 2019-2020 | 35 | 24 | 11 | Naujų darbuotojų nebuvo |
| 2020-2021 | 37 | 26 | 11 | Naujų darbuotojų nebuvo (2 pedagogės grįžo po vaiko priežiūros atostogų) |

2020-2021 m. m., esant būtinybei dirbti karantino sąlygomis, gimnazija tęsia / tęs Olweus programos vykdymą naudodamasi jau įprasta „Microsoft Teams“ platforma.

**2019 m. Olweus mokinių (3-8, I-II G kl.) apklausos apie patyčias rezultatai** rodo, kad gimnazijoje patiriančių patyčias 2-3 kartus per mėnesį dalis gerokai mažesnė nei 2011 m., tik pradėjus diegti programą, ir per pastaruosius trejus metus:

|  |  |  |  |
| --- | --- | --- | --- |
| **2011 m.**  | **2017 m.** | **2018 m.** | **2019** |
| Mergaitės | Berniukai | Mergaitės | Berniukai | Mergaitės | Berniukai | Mergaitės | Berniukai |
| 32,4 % | 23,3 % | 11,6 % | 27,7 % | 15,8 % | 29,2 % | 17,5 % | 10,6 % |
| Bendrai – 27,5 % | Bendrai – 19,7 % | Bendrai – 23,3 % | Bendrai – 13,8 % |

Atsižvelgus į 2018 m. Olweus apklausos rezultatus, 2019-2020 m. m. daugiau dėmesio skirta mokinių priežiūrai gimnazijos kieme, nes kiemas net ir karantino sąlygomis išliko mokinių traukos vieta. 2019 m. apklausos duomenimis, mokinių, patiriančių patyčias, sumažėjo: kieme patyčias patyrė 4 % mergaičių (2018 m. - 9 %) ir 6,5 % berniukų (2018 m. - 30 %).

Siektina didinti klasių vadovų ir kitų pedagogų indėlį stabdant patyčias, nes 2019 m. į klausimą „Kaip tu manai, kiek daug per paskutinius keletą mėnesių tavo klasės auklėtojas(-a) padarė, kad sustabdytų patyčias?“ ketvirtadalis mokinių (25 %) atsakė „Mažai arba nieko“ (2018 m. tokių atsakymų buvo 26,8 %), gana mažai – 7 % (2018 m. – 4,8 %). Į standartinės ataskaitos 37-ąjį klausimą penktadalis (20 %) mokinių atsakė, kad per paskutinius keletą mėnesių nei klasės auklėtojas, nei kiti mokytojai su jais dėl to, kad tyčiojasi iš kitų, nekalbėjo.

**3. Gimnazijos tikslas ir uždaviniai**

**3.1. Tikslas – nuosekliai mažinti patyčių mastą ir pakartotinai tapti Olweus vardo mokykla.**

**3.2. Uždaviniai / laukiami rezultatai:**

|  |  |
| --- | --- |
| **Uždaviniai** | **Laukiami rezultatai** |
| 4.2.1. Padidinti klasės vadovų ir kitų pedagogų indėlį stabdant patyčias. | Klasės vadovų ir kitų pedagogų indėlis mažinant patyčias padidės 2-3 %. |
| 4.2.2. Organizuoti veiklas atsižvelgiant į 2019 m. mokinių Olweus apklausos rezultatus. | Patyčių mastas sumažės nustatytose probleminėse gimnazijos vietose. |
| 4.2.3. Nuosekliai laikytis gimnazijos OPKUS priemonių plano. | Gimnazijai bus suteiktas Olweus mokyklos vardas 2020-2022 m. m.  |

**III. PRIEMONIŲ PLANAS**

(užduočių, atsakomybių, laiko ribų, dokumentų šablonų ir procedūrų aprašas)

|  |  |  |  |  |
| --- | --- | --- | --- | --- |
| **Eil. nr.** | **Veiklos turinys** | **Laikotarpis**  | **Dokumentas, jo pateikimo terminas** | **Atsakingi asmenys** |
| 1. | Gimnazijos personalo susirinkimai, skirti aptarti įgyvendintas / numatytas patyčių prevencijos veiklas | 2020 m. rugpjūtis-rugsėjis / 2021 m. gegužė-birželis | Direktoriaus atmintinė C1 ir darbuotojų atmintinė C4 po susirinkimo | Direktorius, OPPKK |
| 2. | OPKUS planas (parengimas, tvirtinimas) | 2020 m. rugsėjis-spalis | Direktoriaus įsakymas iki 2020 m. spalio 30 d. | OPPKK, direktorius |
| 3. | Mokytojų konsultacinio budėjimo per pertraukas metu grafiko sudarymas ir koregavimas | Kas mėnesį | Direktoriaus įsakymas, direktoriaus atmintinė C1 | OPPP koordinatorius |
| 4. | MSG sąrašų sudarymas / koregavimas, tvirtinimas | 2020 m. rugsėjo mėn. ir išvykus / atvykus naujiems darbuotojams | Direktoriaus įsakymas sudarius / atnaujinus MSG sąrašus | OPPKK, direktorius |
| 5. | 3-8, I-II G kl. mokinių apklausa Olweus klausimynu (organizavimas, rezultatų analizė) | 2020 m. lapkričio mėn.2021 m. sausis-vasaris | Direktoriaus atmintinė C1 gavus anketinius rezultatus | Apklausos administratorius,Olweus instruktorė, OPPKK |
| 6. | 5 MSG susitikimai (susitikimų temos siejamos su patyčiomis) | Per mokslo metus  | MSG protokolas R1 iš karto po susitikimo.Direktoriaus atmintinė C1  | MSG vadovaiDirektorius |
| 7. | Įvadiniai Olweus programos mokymų kursai naujiems darbuotojams | Įdarbinus naujus darbuotojus (laikas derinamas su instruktore) | Naujų darbuotojų mokymo kursų forma R3 iš karto po mokymų.Direktoriaus atmintinė C1  | Olweus instruktorė, OPPP koordinatorėDirektorius |
| **Klasių vadovų / dalykų mokytojų / administracijos darbas su mokiniais, jų tėvais:** |
| 8. | Bendras gimnazijos tėvų (globėjų, rūpintojų) susirinkimas apie patyčių prevencijos veiklą ir su ja susijusių problemų sprendimą | 1-2 kartai per mokslo metus  | Direktoriaus atmintinė C1 | Direktorius, OPPKK |
| 9. | Naujai atvykusių mokinių supažindinimas su Olweus patyčių prevencijos programos taisyklėmis | 2020 m. rugsėjo mėn. arba atvykus naujam mokiniui per mokslo metus | Įrašas el. dienyne iš karto po kl. valandėlės (pagal formą R2) | Klasių vadovai |
| 10. | Individualūs pokalbiai su mokiniais, įtariamų / faktinių patyčių atvejų sprendimas laikantis procedūrų | Per mokslo metus | Klasės auklėtojo atmintinė C2 iki 2020 m. gruodžio 15 d. ir 2021 m. balandžio 30 d. | Klasių vadovai |
| 11. | 2 mokinių tarybos susirinkimai-diskusijos patyčių tema | 2020 m. spalis-lapkritis2021 m. kovas-balandis | Mokinių tarybos susirinkimo forma R4 iš karto po susirinkimo | Mokytojas, kuruojantis mokinių tarybos darbą |
| 12. | Olweus kl. valandėlės1-8, I-II G kl. mokiniams | Du kartus per mėnesį | Įrašas el. dienyne iš karto po kl. valandėlės (pagal formą R2) | Klasių vadovai |
| 13. | Bendri klasės tėvų susirinkimai patyčių prevencijos temomis, su jomis susijusių problemų sprendimu | 1-2 kartai per mokslo metus | Klasės auklėtojo atmintinė C2 (iki 2020 m. gruodžio 15 d. ir 2021 m. balandžio 30 d.) | Klasių vadovai |
| 14. | Klasių vadovų vedamų valandėlių pildymo el. dienyne patikra / apžvalga | 1 kartą per pusmetį | Klasės auklėtojo atmintinė C2, išrašas iš el. dienyno (pagal formą R2) | Klasių vadovai |
| **Veiksmai, siekiant koreguoti, tobulinti veiklas pagal OPKUS planą:**  |
| 15. | Paprastų nukrypimų fiksavimas ir šalinimas | Per mokslo metus | Kai nustatomas paprastas nukrypimas (nukrypimų šalinimo forma A1)  | OPPP koordinatorius |
| 16. | Rimtų / sistemingų nukrypimų fiksavimas ir šalinimas | Per mokslo metus | Kai nustatomas nukrypimas (nukrypimų šalinimo forma A2) | DirektoriusOPPP koordinatorius |
| 17. | Konsultacijos (įskaitant nuotolines) su programos instruktore | Per mokslo metus | OPPKK susitikimų protokolai | OPPP koordinatorius |
| 18. | Realūs (ar nuotoliniai) OPPKK susitikimai su programos instruktore | 2021 m. sausio-kovo mėn. | OPPKK protokolas | OPPP koordinatorius |

2020-2021 mokslo metų OPKUS planas skelbiamas gimnazijos internetiniame puslapyje <https://www.medeina.trakai.lm.lt/>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_